**DĖL TESTAVIMO ORGANIZAVIMO IR KOORDINAVIMO ŠILALĖS RAJONO SAVIVALDYBĖS UGDYMO ĮSTAIGOSE**

2021 m. rugsėjo 8 d. Nr. DĮV-978

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 30 d. sprendimu Nr. V-1961 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos operacijų vadovo 2020 m. kovo 18 d. sprendimo Nr. V-438 „Dėl bendradarbiavimo su savivaldybių visuomenės sveikatos biurais“ pakeitimo“ 1 punktu:

1. P a v e d u Šilalės rajono visuomenės sveikatos biuro (toliau Šilalės VSB) direktoriui:

1.1. paskirti atsakingą (-us) Šilalės VSB specialistą (-us) už keitimąsi su Nacionaliniu visuomenės sveikatos centru prie Sveikatos apsaugos ministerijos (toliau – NVSC) informacija apie patvirtintus COVID-19 ligos (koronaviruso infekcijos) atvejus ir pateikti informaciją apie jį (-juos) (vardą, pavardę, tel. nr. ir el. p. adresą) NVSC paskirtam atitinkamo departamento bendradarbiavimo su Šilalės VSB koordinatoriui;

1.2. paskirti atsakingus Šilalės VSB specialistus už atvejų ir protrūkių epidemiologinės diagnostikos vykdymą Šilalės rajono savivaldybės teritorijoje veikiančiose ugdymo įstaigose, vykdančiose ikimokyklinio, priešmokyklinio, pradinio, pagrindinio, vidurinio ugdymo programas;

1.3. vykdyti, bendradarbiaujant su NVSC, visas Lietuvos Respublikos sveikatos apsaugos ministro, valstybės lygio ekstremaliosios situacijos operacijų vadovo 2021 m. rugpjūčio 30 d. sprendimu Nr. V-1961 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos operacijų vadovo 2020 m. kovo 18 d. sprendimo Nr. V-438 „Dėl bendradarbiavimo su savivaldybių visuomenės sveikatos biurais“ pakeitimo“ pavestas funkcijas.

2. Į p a r e i g o j u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) .

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Tadas Bartkus